**Kasunduan ukol sa Nababago-bago o Naaasahang Pagtatrabaho**

**(Halimbawang) Form para sa Paghiling o Request Form**

**Tala para sa Empleyado:**

Puwede ninyong gamitin ang form na ito upang humiling ng naaasahang kasunduan sa ilalim ng mga karapatang ipinagkakaloob ng Tsapter 12Z ng Kodigong Administratibo (Administrative Code) ng San Francisco, ang Ordinansa ukol sa Lugar ng Trabaho na May Malasakit sa Pamilya (Family Friendly Workplace Ordinance, FFWO). Itinatakda ng FFWO sa mga nag-eempleyo na may 20 o higit pang empleyado na isaalang-alang ang mga kahilingan mula sa empleyadong may responsibilidad sa pangangalaga sa (1) anak o mga anak; (2) indibidwal na kapamilya na malubha ang kondisyon ng kalusugan; (3) magulang na edad 65 o mas matanda pa.

Dapat ninyong tandaan na posibleng abutin ng anim na linggo bago maaprubahan ng inyong taga-empleyo ang inyong kahilingan. Dahil dito, dapat ninyong tiyakin na maisusumite ang kahilingan nang lalong maaga, bago ang petsa na gusto ninyong mangyari ang hinihiling na pagbabago.

Mahalagang makompleto ninyo ang lahat ng seksiyon ng form sa paghiling (request form) na ito, at magbigay ng pinakamaraming impormasyon na kaya ninyong ibigay tungkol sa gusto ninyong kasunduan sa pagtatrabaho.

Ibigay ang nakompletong form na ito sa inyong taga-empleyo. (Iminumungkahi na ipakumpirma ninyo sa tage-empleyo ang pagkakatanggap nito -- tingnan ang ibabang bahagi ng form na ito -- at gumawa ng kopya para sa sarili ninyong rekord.) Kailangang makipagkita sa inyo ang inyong taga-empleyo sa loob ng 21 araw ng inyong paghiling. Sa loob ng 21 araw matapos ang kinakailangang pagmimiting, kailangang nakasulat na abisuhan kayo ng inyong taga-empleyo tungkol sa kanilang desisyon na pagbigyan o tanggihan ang inyong kahilingan.

**Kahilingan sa Taga-empleyo:**

Alinsunod sa mga karapatang ipinagkakaloob sa ilalim ng Seksiyon 12Z.4 ng Ordinansa ukol sa Lugar ng Trabaho na May Malasakit sa Pamilya (Family Friendly Workplace Ordinance), gusto kong mag-aplay para sa kasunduan ukol sa nababago-bago o naaasahang pagtarabaho (flexible or predictable working arrangement) na iba sa kasalukuyan kong iskedyul sa pagtatrabaho. Kinukumpirma kong natutugunan ko ang bawat isa sa mga sumusunod na pamantayan para maging kuwalipikado:

* Nakapagtrabaho na ako bilang empleyado ng kompanya sa loob ng anim na buwan.
* Regular na akong nakapagtrabaho nang hindi bababa sa walong oras kada linggo.
* Mayroon akong responsibilidad, o magkakaroon ako ng responsibilidad na tumulong sa pangangalaga ng:
* Bata o mga bata na responsibilidad ko bilang magulang;
* Indibidwal o mga indibidwal na kapamilya ko at malubha ang kondisyon ng kalusugan; o
* Magulang na edad 65 o mas matanda pa.

1. **Personal na Impormasyon**

|  |  |  |
| --- | --- | --- |
| Pangalan | | |
| Address (kalye at numero, lungsod, estado, zip) | | |
| Email address | Telepono: Cell phone | Telepono: Bahay |
| Titulo sa Trabaho | Superbisor | Unang araw ng pagtatrabaho |

1. **Mga Detalye ng Kahilingan**

|  |
| --- |
| **2a.** Ilarawan ang kasalukuyan ninyong iskedyul o kasunduan sa pagtatrabaho (mga araw/oras/panahon ng pagtatrabaho): |
| **2b.** Ilarawan ang iskedyul o kasunduan sa pagtatrabaho na gusto ninyong trabaho sa hinaharap (mungkahing mga araw/oras/panahon):  **2c.** Gusto kong magsimula ang iskedyul ng pagtatrabaho na ito sa: |

***Ipinahahayag ko na totoo ang impormasyon na nasa itaas sa abot ng aking kaalaman at paniniwala.***

|  |  |
| --- | --- |
| Isulat sa Malalaking Letra ang Pangalan ng Empleyado | |
| Pirma ng Empleyado | Petsa |

***Pagkumpirma ng Taga-empleyo sa Pagkakatanggap ng Kahilingan***

|  |  |
| --- | --- |
| Isulat sa Malalaking Letra ang Pangalan ng Taga-empleyo | |
| Pirma ng Taga-empleyo | Petsa |